Otázky k Nasadeniu Integračnej platformy

1. Sú zrozumiteľné všetky požiadavky verejného obstarávateľa? Ak nie, ktorá konkrétna požiadavka verejného obstarávateľa nie je pre Vás dostatočne zrozumiteľná a z akého dôvodu? Ako ju navrhujete upraviť, stanoviť aby bola zrozumiteľná?
2. Sú podľa Vás technické požiadavky verejného obstarávateľa dostatočne definované? Ak nie, ktorá konkrétna technická požiadavka nie je dostatočne definovaná a prečo? Ako ju navrhujete upraviť, stanoviť aby bola dostatočne definovaná?
3. Obstarávateľ pre integrácie uvažuje kategorizáciu integrácií pre jednoduchšie obstarávanie. Je navrhovaný prístup a popis kategórii vhodný a zrozumiteľný? Prípadne aké zmeny v návrhu kategórii by ste doporučili?
4. Aká je podľa Vás indikatívna cena jednotlivých položiek podľa / v štruktúre ceny a celková PHZ zákazky ? Viete položky v súlade požiadavkami oceniť? Ak nie, ako navrhujete upraviť, došpecifikovať požiadavky, aby bolo možné stanoviť cenu položiek a celkovú PHZ?
5. Aké sú podľa Vás závažné implementačné obmedzenia a riziká ?
6. Aké úrovne podpory pre IP štandardne poskytujete?
7. Identifikovali ste nejakú skutočnosť v dostupných materiáloch (opis predmetu zákazky, štruktúra ceny, podmienky účasti), ktorá by bránila k uzavretiu dohody? Ak áno, uveďte nám prosím túto skutočnosť, ku ktorej časti v materiáloch prislúcha resp. má súvzťažnosť a tiež prosím, ako ju navrhujete doplniť/zmeniť.
8. Identifikovali ste nejakú skutočnosť v dostupných materiáloch integračnej platfomy, ktorá by Vám bránila v účasti v plánovanej súťaži alebo túto účasť sťažila? Ak áno, uveďte nám prosím túto skutočnosť, ku ktorej časti v materiáloch prislúcha resp. má súvzťažnosť a tiež prosím, ako ju navrhujete zmeniť, a to tak, aby Vám už nebránila v účasti v plánovanej súťaži alebo aby Vám už nesťažovala účasť v plánovanej súťaži.
9. Viete referovať na podobné implementácie dokončené v posledných 5 rokoch, počítaných od roku 2018?
10. Koľko subjektov na trhu, podľa vášho názoru, spĺňa nastavené podmienky účasti?
11. Viete nám navrhnúť primerané podmienky účasti vo vzťahu k predmetu zákazky? Vo vzťahu k expertom tímu určenému na realizáciu zákazky?
12. Akým spôsobom je podľa Vás možné efektívne overiť skúsenosti, schopnosti uchádzača vo vzťahu k predmetu zákazky?
13. V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné / primerané? Je z pohľadu účastníka PTK vhodným kritériom kvalita a skúsenosti expertov, zodpovedných za plnenie predmetu zákazky? Aké ukazovatele by bolo v prípade tohto kritéria vhodné hodnotiť, počet rokov praxe, počet relevantných projektov, na ktorých expert participoval alebo aj dispozíciu s certifikátmi odbornej spôsobilosti (napr. certifikáty týkajúce sa projektového riadenia).
14. Aká je odhadovaná časová náročnosť každého z balíkov služieb P1 až P5?